ರಾಜ್ಯದಲ್ಲಿ ಇಂದು 12 ಮಂದಿಗೆ ಕೊರೊನಾ- ಸೋಂಕಿತರ ಸಂಖ್ಯೆ 535ಕ್ಕೆ ಏರಿಕೆ

-ತುಮಕೂರು ಜಿಲ್ಲೆಯಲ್ಲಿ ಕೊರೊನಾಗೆ 2ನೇ ಸಾವು
-ಸಾವಿನ ಸಂಖ್ಯೆ 21ಕ್ಕೆ ಏರಿಕೆ

ಬೆಂಗಳೂರು: ರಾಜ್ಯದಲ್ಲಿ ಇಂದು 12 ಮಂದಿಗೆ ಕೊರೊನಾ ಪಾಸಿಟಿವ್ ಬಂದಿದ್ದು, ಸೋಂಕಿತರ ಸಂಖ್ಯೆ ಕ್ಕೆ ಏರಿಕೆಯಾಗಿದೆ. ಇವತ್ತು 9 ಮಂದಿ ಕೊರೊನಾದಿಂದ ಗುಣಮುಖರಾಗಿ ಡಿಸ್ಚಾರ್ಜ್ ಆಗಿದ್ದಾರೆ.

ಇಂದು ಬೆಳಗ್ಗೆ ರಾಜ್ಯದ ಆರೋಗ್ಯ ಇಲಾಖೆ ಬಿಡುಗಡೆ ಮಾಡಿರುವ ಬುಲೆಟಿನ್ ಪ್ರಕಾರ 9 ಮಂದಿಗೆ, ಸಂಜೆ ಬುಲೆಟಿನ್ ನಲ್ಲಿ ಇಬ್ಬರಿಗೆ ಕೊರೊನಾ ಸೋಂಕು ತಗುಲಿರೋದು ದೃಢಪಟ್ಟಿದೆ. ಕಳೆದ ಐದು ದಿನಗಳಲ್ಲಿ 60 ಜನರು ಕೊರೊನಾದಿಂದ ಗುಣಮುಖರಾಗಿದ್ದಾರೆ. ತುಮಕೂರು ಜಿಲ್ಲೆಯಲ್ಲಿ 73 ವರ್ಷದ ವೃದ್ಧ ಸಾವನ್ನಪ್ಪಿದ್ದ, ರಾಜ್ಯದಲ್ಲಿ ಮೃತರ ಸಂಖ್ಯೆ 21 ಆಗಿದೆ.

ರೋಗಿಗಳ ಮಾಹಿತಿ:
ರೋಗಿ-524: ಬೆಳಗಾವಿ ಹುಕ್ಕೇರಿಯ 12 ವರ್ಷದ ಬಾಲಕ- ರೋಗಿ 293ರ ಜೊತೆ ಸಂಪರ್ಕ.
ರೋಗಿ-525: ಕಲಬುರಗಿಯ ನಾಲ್ಕೂವರೆ ವರ್ಷದ ಬಾಲಕಿ- ರೋಗಿ 395ರ ಜೊತೆ ಸಂಪರ್ಕ.
ರೋಗಿ-526: ಕಲಬುರಗಿಯ 28 ವರ್ಷದ ಯುವಕ- ರೋಗಿ 515ರ ಜೊತೆ ಸಂಪರ್ಕ.
ರೋಗಿ-527: ಕಲಬುರಗಿಯ 14 ವರ್ಷದ ಬಾಲಕಿ- ರೋಗಿ 425ರ ಜೊತೆ ಸಂಪರ್ಕ
ರೋಗಿ-528: ಕಲಬುರಗಿಯ 22 ವರ್ಷದ ಯುವಕ- ರೋಗಿ 205ರ ಜೊತೆ ಸಂಪರ್ಕ
ರೋಗಿ-529: ಕಲಬುರಗಿ 40 ವರ್ಷದ ಮಹಿಳೆ- ರೋಗಿ 425ರ ಜೊತೆ ಸಂಪರ್ಕ
ರೋಗಿ 530: ಕಲಬುರಗಿಯ 20 ವರ್ಷದ ಯುವಕ- ರೋಗಿ 205ರ ಜೊತೆ ಸಂಪರ್ಕ
ರೋಗಿ-531: ಕಲಬುರಗಿ 17 ವರ್ಷದ ಬಾಲಕಿ- ರೋಗಿ 425ರ ಜೊತೆ ಸಂಪರ್ಕ
ರೋಗಿ-532: ಕಲಬುರಗಿಯ 12 ವರ್ಷದ ಬಾಲಕಿ- ರೋಗಿ 425ರ ಜೊತೆ ಸಂಪರ್ಕ
ರೋಗಿ-533: 35 ವರ್ಷದ ಮಹಿಳೆ ದಾವಣಗೆರೆಯ ನಿವಾಸಿ. ಜ್ವರದ ಲಕ್ಷಣಗಳು ಕಂಡು ಬಂದಿವೆ.
ರೋಗಿ-534: ಮೈಸೂರು ಜಿಲ್ಲೆಯ ನಂಜನಗೂಡಿನ 26 ವರ್ಷದ ಯುವಕ. ರೋಗಿ ನಂಬರ್ 346ರ ಜೊತೆ ಸಂಪರ್ಕದಲ್ಲಿದ್ದರು.

ರೋಗಿ-535: ತುಮಕೂರಿನ 73 ವರ್ಷದ ವೃದ್ಧ. ತೀವ್ರ ಉಸಿರಾಟದ ತೊಂದರೆ. ಇಂದು ಸಾವು

ಕಲಬುರಗಿಯಲ್ಲಿ ರೋಗಿ ನಂಬರ್ 425ರ ಮಹಿಳೆಯಿಂದ ನಾಲ್ವರಿಗೆ ಕೊರೊನಾ ಹಬ್ಬಿದ್ದು, ಜಿಲ್ಲೆಯಲ್ಲಿ ಒಟ್ಟು 8 ಮಂದಿಗೆ ಹಾಗೂ ಬೆಳಗಾವಿಯಲ್ಲಿ 12 ವರ್ಷದ ಬಾಲಕ, ಮೈಸೂರು ಮತ್ತು ದಾವಣಗೆರೆಯಲ್ಲಿ ತಲಾ ಒಬ್ಬರಿಗೆ ಸೋಂಕು ತಗುಲಿರುವ ಬಗ್ಗೆ ವರದಿಯಾಗಿದೆ. ಈವರಗೆ 21 ಮಂದಿ ಮೃತಪಟ್ಟಿದ್ದು, 216 ಮಂದಿ ಗುಣಮುಖರಾಗಿ ಆಸ್ಪತ್ರೆಯಿಂದ ಡಿಸ್ಚಾರ್ಜ್ ಆಗಿದ್ದಾರೆ.